Ըստ պաշտոնական վարկածի, մահափորձն իրականացրել է Ռուսաստանի Դաշնության քաղաքացի Յուսիֆ Սաֆարովը, իսկ կատարվածը նախապես ծրագրված ահաբեկչություն է: Հետաքննություն իրականացնող մարմիններին հայտնի է դարձել, որ Սաֆարովը 2016 թվականին անցել է Իրան եւ ութ ամիս բնակվել Ղում քաղաքում՝ անցնելով մարտական պատրաստության դասընթացներ: Այնուհետեւ նա Ադրբեջանի քաղաքացի Ռասիմ Ասադովի հետ անցել է Սիրիա, որտեղ մասնակցել է մարտական գործողությունների: Մեկ տարի անց վերադառնալով Գյանջա, Սաֆարովը ձեռնամուխ է եղել զենք հայթայթելու գործին եւ ամիսներ անց Kapital bank-ում հերթապահող ոստիկանին պատճառելով ծանր մարմնական վնասվածքներ՝ տիրացել է նրա հաշվեցուցակային զենքին՝ «Մակարով» ատրճանակին, որից հուլիսի 3-ին Գյանջայի քաղաքապետի եւ նրա թեկնապահի ուղղությամբ արձակել է երեք կրակոց: Գործով իրականացված օպերատիվ-հետախուզական միջացառումների արդյունքում պարզվել է, որ Սաֆարովը միայնակ չի գործել: